Berlingske Tidende, 1831-12-12
udenlandske Efterretninger. Fra den belgiske Grændse, den 30te November. Hollændernes System at tøve" uddanner sig meer og meer, og det lader dem endog haabe et heldigt Udfald; thi ligesom Fabius Cunctator fordum frelste det Romerske Rige ved sin Tøven, saa synes ogsaa Kong Vilhelm af Holland at ville forvisse sig Sejeren over sine Fjender paa samme Maade. De faste Punkter, ved den hollandske Kyst sættes i Forsvarstand, især Forterne og Forskandsningerne ved Scheldens Mundinger; Enthusiasmen for Kongen er stor og Hadet mod Englænderne er vaagnet hos Armeen, Marinen og hele Folket, næsten i en høiere Grad end det som næres mod Belgierne. Med eet Ord: det synes afgjort vist, at Holland hellere vil lade det komme til det Yderste, end give sit Samtykke til de 24 Artikler. - Omsider har da Ministeren for det udenlandske Departement tilstillet det i Haag forsamled første og andet Kammer "Meddelelser, angaaende de Holland foreslagne" Betingelser, Kongens Svar, og de nye Protocoller, som grunde sig herpaa. Af disse Meddelelser er det øiensynligt, at Hollands Svar, som Gazette de France nyelig bekjendtgjorde, og som de ministerielle Blade erklærede for apocryphisk, i Henseende til det Væsentlige af sit Jndhold er ægte. Holland paastaaer nemlig, at dets Gesandter, som Repræsentanter for det egentlige, i Sagen interesserede Partie, burde have været hørte ved disse Betingelsers Fastsættelse, og at dette endnu bør skee. I det Holland altsaa først og fremmest ikkun angriber Formen og Principet, efter hvilket man er gaaet tilværk, har det den Fordeel, ikke strax at behøve, at erklære sig angaaende Indholdet, der, om det Princip antages, at Holland er berettiget til at raadslaae med de Magter, hvis Befuldmægtigede danne Conferentsen, tabet al Betydning. Med stor Jver og efter de Legitimitets=Grundsætninger, som hidtil gjordes gjeldende, i det mindste aldeles ikke er inconseqvent, - protesterer Kongen af Holland imod, at hans Rettigheder paa nogensomhelst Maade stilles ved Siden af Belgiens. Efter Hs. Majestæts Anskuelse møde ikke to Partier for den Londonske Conferentses højeste, Sagen afgjørende Domstol, men en meddelibererende Stat imod rebelske Provindser ; et Argument, som ikke vil blive uden Indtryk paa nogle af de mæglende Magter. Under disse med politisk Klogskab udtænkte Nølerier og Vanskeligheder, medens Holland, som en snild Advocat, søger at trække Sagens endelige Afgjørelse i Langdrag fra den ene Termin til den anden, stiger Belgiens Forlegenhed fra Dag til Dag det Oraniske Partie vinder der stedse større Jndflydelse og Udbredelse; de hemmelige, aldrig ganske opgivne, Forhaabninger om en Contrarevolution, bestyrkes, i det mindste i Hollændernes Øine Hidtil syntes disse Forhaabninger meget illusoriske, men nu, da de Oranisksindede Belgiske Blade, uden mindste Sky lydeligen erklære, at det fortvivlende Folk ikkun kan finde Frelse i at vende tilbage under det gamle Scepter, man sammenligne blot Messager de Gand, Le Lyux og i Særdeleshed mangen mærkværdig Yttring i Journal d'Anvers; - synes dette Partie, meer end nogensinde, at være sig sin Styrke bevidst, medens Ingen for Feldttoget i Augustmaaned, end ikke i Gent, unde kalde sig Dranisk, uden at sætte sit Liv i Vove. Alle disse Omstændigheder ville, under deres Virksomheds Udvikling, give Cabinetternes Viisdom endnu mangen Anledning til at lægge denne for Dagen.